Veronmaksajain Keskusliitto ry Lausunto  
Kalevankatu 4   
00100 HELSINKI 18.11.2017

Valtiovarainministeriölle

E-mail valtiovarainministerio@vm.fi

Viite Lausuntopyyntö 17.10.2016 VM014:00/2016

**Lausunto luonnoksesta hallituksen esitykseksi arvonlisäverolain muuttamisesta**

Arvonlisäverolakiin ehdotetaan lisättäväksi säännökset maakuntien ja niiden palvelulaitosten verokohtelusta.

Maakunnat ja maakuntien palvelulaitokset olisivat yleisten periaatteiden mukaisesti arvonlisäverovelvollisia liiketoiminnastaan. Suurin osa niiden toiminnasta olisi kuitenkin arvonlisäverotonta viranomaistoimintaa tai arvonlisäverotonta terveyden- ja sairaanhoitoa tai sosiaalipalvelua.

Koska sosiaali- ja terveyspalvelut siirtyvät kunnilta maakunnille, niihin liittyvästä kuntapalautuksesta ehdotetaan luovuttavaksi Manner-Suomen osalta. Maakuntien hankintaneutraalisuus ehdotetaan toteutettavaksi talousarviomenettelynä, kuten valtion hankintojen osalta.

Laajan valinnan vapauden piiriin kuuluvaa sosiaali- ja terveydenhuollon toimintaa sekä kilpailluilla aloilla tapahtuvaa palvelunmyyntiä kohdeltaisiin esityksen mukaan samalla tavalla kuin yksityisiä vastaavan palvelun tuottajia.

Veronmaksajain Keskusliitolla ei ole huomautettavaa esityksen osalta.

Teemu Lehtinen Vesa Korpela

toimitusjohtaja lakiasiain johtaja